Birger Emanuelsen

Birger Emanuelsen (født 26. juli 1982 i Arendal) er en norsk forfatter.

Emanuelsen vokste opp på Tromøya ved Arendal, og har arbeidet som forlagsredaktør i Cappelen Damm. Tidligere har han arbeidet som rådgiver i Leger Uten Grenser og som litterær konsulent for Gyldendal Norsk Forlag (sakprosa) og Oktober forlag (skjønnlitteratur).

Han publiserte åtte prosadikt i det litterære tidsskriftet Vinduet i 2005.Langeland, Henrik H.: «Leder 3/2005», Vinduet, besøkt 29. april 2015 I 2012 debuterte han med novelle-samlingen For riket er ditt. Boken ble av Dagbladets anmelder Cathrine Krøger trukket frem som en av årets tre beste bøker.Dagbladet: «Årets beste bøker», publisert 13. desember 2012, besøkt 29. april 2015.. En av novellene fra samlingen («Passasjeren») er publisert i det østerrikske tidsskriftet LichtungenInnholdsoversikten for Lichtungen 135/XXXIV. Jg./2013 på waybackmachine.org, besøkt 29. april 2015.

Emanuelsen ble tildelt Aust-Agder fylkeskommunes kulturstipend i 2014.Den norske forfatterforenings hjemmesider: «Kulturstipend til Emanuelsen», besøkt 8. april 2015

For sin første roman, Fra jorden roper blodet, ble han tildelt Ungdommens kritikerpris 2014. Emanuelsen mottok også Sørlandets litteraturpris for boken, og ved prisutdelingen sa Aslak Sira Myhre om den blant annet at «Boka er et fantastisk vindu inn i en historie som er en del av vår felles historie.»Flaa, Jørund: «Begge priser til forfattere i Aust-Agder», side 51 i Agderposten 25. april 2015.

I flere år fra 2016 ledet han Nordisk seminar under Norsk Litteraturfestival på Lillehammer. I 2025 satt han i juryen som på Norsk Litteraturfestival kåret Norges ti beste, unge forfattere under 30 år. 

 Bibliografi 
 Skjønnlitteratur 
 2012: For riket er ditt (noveller), Tiden Norsk Forlag
 2014: Fra jorden roper blodet (roman), Tiden Norsk Forlag
 2015: Historien om et godt menneske (roman), Tiden Norsk Forlag
 2016: Anna og kjærligheten (roman), Tiden Norsk Forlag
2018: Jeg skal beskytte deg (roman), Tiden Norsk Forlag
2021: Statsråden kommer (roman), Tiden Norsk Forlag
2024: Resten brenner vi (fortellinger) Bonnier Norsk Forlag
2025: Odysseen, roman, Oslo: Bonnier Norsk Forlag

 Sakprosa 

 2024: Før de forsvinner. Et forsøk på å forstå hva barn er (sakprosa), Cappelen Damm

 Øvrige utgivelser 
2017: Nordisk NU 2017 (antologi), Flamme forlag – redaktør
2018: Nordisk NU 2018 (antologi), Flamme forlag – redaktør
2019: Nordisk NU 2019 (antologi), Flamme forlag – redaktør
2020: Etter katastrofen. Et essay om Markens grøde (essay), Nasjonalbiblioteket

 Referanser 

 Eksterne lenker 
 Birger Emanuelsen   i Forfatterkatalogen på Forfattersentrums nettsider
 Birger Emanuelsen - Cappelen Damm
 Birger Emanuelsen - Bonnier Norsk Forlag/Pressemelding 1. aug. 2024
 Birger Emanuelsen - Tiden Norsk Forlag

Kategori:Norske forfattere
Kategori:Sørlandets litteraturpris
Kategori:Personer fra Arendal kommune